laion/Wikipedia-Exotic huggingface dataset:
নুরুল ইসলাম চৌধুরী

নুরুল ইসলাম চৌধুরী (১৯২৫–৩ অক্টোবর ১৯৯৫) বাংলাদেশ আওয়ামী লীগের একজন রাজনীতিবিদ এবং চট্টগ্রাম ১১ আসনের সাবেক সংসদ সদস্য। নুরুল ইসলাম চৌধুরী ১৯২৫ সালে চট্টগ্রাম জেলার পটিয়ার গোবিন্দরখীল গ্রামের হাদু চৌধুরী বংশে জন্মগ্রহণ করেন। ১৯৪৮ সালে ঢাকা বিশ্ববিদ্যালয় কর্মচারীদের ধর্মঘটের সময় সলিমুল্লাহ মুসলিম ছাত্রাবাস থেকে বহিষ্কৃত হন। নুরুল ইসলাম চৌধুরী শিক্ষাবিদ, আইনজীবী ও মুক্তিযুদ্ধের সংগঠক ছিলেন। ছাত্রজীবন থেকেই তিনি রাজনীতির সাথে যুক্ত হন। ১৯৪৬ থেকে ১৯৪৭ মেয়াদে তিনি তৎকালীন বঙ্গীয় মুসলিম ছাত্রলীগের চট্টগ্রাম শাখার সাধারণ সম্পাদক ছিলেন। ১৯৫১ সালে তিনি আওয়ামী লীগে যোগ দেন। ১৯৫২ থেকে ১৯৫৪ মেয়াদে চট্টগ্রাম জেলা যুবলীগের সভাপতি ছিলেন। ১৯৫৩ থেকে ১৯৫৮ মেয়াদে চট্টগ্রাম জেলা আওয়ামী লীগের সাংগঠনিক সম্পাদক, ১৯৫৫ থেকে ১৯৫৮ মেয়াদে চট্টগ্রাম সদর মহকুমা আওয়ামী লীগের সাধারণ সম্পাদক এবং চট্টগ্রাম দক্ষিণ জেলা আওয়ামী লীগের প্রতিষ্ঠাতা সভাপতি হিসেবে দায়িত্ব পালন করেন। ১৯৫২ থেকে ১৯৭১ সাল পর্যন্ত তিনি চট্টগ্রামের বিভিন্ন কলেজে অধ্যাপনা করে। ঢাকা সুপ্রিম কোর্টের আইনজীবীও ছিলেন তিনি। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে মুক্তিযুদ্ধকালীন পূর্বাঞ্চলীয় ১ নম্বর জোনাল কাউন্সিলের চেয়ারম্যান এবং ১৯৭১ সালে পূর্বাঞ্চল যুবশিবির ১ নম্বর সেক্টরের পরিচালক ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন চট্টগ্রাম-১১ আসন থেকে সংসদ সদস্য নির্বাচিত হন। ১৯৭৩ থেকে ১৯৭৪ সাল পর্যন্ত শেখ মুজিবুর রহমানের তৃতীয় মন্ত্রিসভায় প্রথমে শিল্প প্রতিমন্ত্রী এবং পরবর্তীতে প্রতিরক্ষা প্রতিমন্ত্রীর হিসেবে দায়িত্ব পালন করেন। মোশতাক আহমেদের মন্ত্রিসভারও প্রতিমন্ত্রীর হিসেবে দায়িত্ব পালন করেন তিনি। নুরুল ইসলাম চৌধুরী ৩ অক্টোবর ১৯৯৫ সালে মৃত্যুবরণ করেন। "প্রতিমন্ত্রী নুরুল ইসলাম চৌধুরীর মৃত্যুবার্ষিকী সোমবার"। banglanews24.com। ২০১৬-১০-০১। সংগ্রহের তারিখ ২০২২-০৩-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; :0 নামের সূত্রটির জন্য কোন লেখা প্রদান করা হয়নি
নজরুল ইসলাম (চট্টগ্রামের রাজনীতিবিদ)

নজরুল ইসলাম বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ ও চট্টগ্রাম-৭ আসনের সংসদ সদস্য ছিলেন। নজরুল ইসলাম চট্টগ্রাম জেলার রাংগুনিয়া থানার সৈয়দবাড়ী গ্রামে জন্মগ্রহণ করেন। নজরুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন। তিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-৭ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
চৌধুরী হারুনুর রশীদ

চৌধুরী হারুনুর রশীদ একজন ভাষাসৈনিক, মুক্তিযুদ্ধের সংগঠক ও বাংলাদেশের চট্টগ্রাম জেলার বামপন্থী রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন। চৌধুরী হারুনুর রশীদ চট্টগ্রাম জেলার পটিয়া উপজেলার মনসা গ্রামে জন্মগ্রহণ করেন। চৌধুরী হারুনর রশিদ বাংলাদেশ ট্রেড ইউনিয়ন কেন্দ্রের (টিইউসি’র) প্রতিষ্ঠাতা সভাপতি ছিলেন। রাজনৈতিক ও শ্রমিক আন্দোলনের বিশাল ক্যানভাসে ছড়ানো ছিল তার কর্মকাণ্ড। ৫২’র ভাষা আন্দোলনে অংশগ্রহণ করে প্রথম গ্রেফতার বরণ করেন। একনাগারে ৪ বছর জেল খেটে ৫৬ সালে মুক্তিপান। মুক্তির ২ বছর পর সামরিক শাসন জারী হলে তার উপর আবার গ্রেফতারী পরোয়ানা জারী হয়। পার্টি, রাজনীতি, শ্রমিক সংগঠনের কাজে গ্রেফতারী পরোয়ানা মাথায় নিয়ে দীর্ঘ ১৩ বছর আত্মগোপনে থেকে সংগঠন ও আন্দোলন গড়ে তোলেন। ৭১ এর মহান মুক্তিযুদ্ধ, ন্যাপ, সিপিবি, ছাত্র ইউনিয়নের মুক্তিযোদ্ধাদের নেতৃত্ব প্রদান করেন। বঙ্গবন্ধু হত্যার পর জিয়াউর রহমানের শাসনামলে স্বাধীন বাংলাদেশেও তাকে আবারও গ্রেফতারী পরোয়ানা মাথায় নিয়ে আত্মগোপনে যেতে হয়। তিনি একাধারে কমিউনিস্ট পার্টির কেন্দ্রীয় কমিটির সদস্য, ন্যাপের সহ-সভাপতি, টিউইসি ও রেল শ্রমিক ইউনিয়নের প্রতিষ্ঠাতা সভাপতি ছিলেন। তিনি দীর্ঘ পাঁচ দশক রাজনীতি ও শ্রমিক আন্দোলন, ভাষা আন্দোলন, মুক্তিযুদ্ধ ও গণতান্ত্রিক আন্দোলনে গুরুত্বপূর্ণ ভূমিকা পালন করেন। হারুনুর রশীদ ১৯৮৬ সালের তৃতীয় জাতীয় সংসদ নির্বাচনে ন্যাপ (মোজাফফর) এর প্রার্থী হিসেবে কুঁড়েঘর প্রতীকে চট্টগ্রাম-১১ আসন থেকে সংসদ সদস্য নির্বাচিত হন। মৃৃৃৃৃত্যু আজীবন ত্যাগী এই বিপ্লবী নেতা দীর্ঘ রোগভোগের পর ২০০০ সালের ১৯ অক্টোবর চট্টগ্রাম মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
সিরাজুল ইসলাম চৌধুরী (চট্টগ্রামের রাজনীতিবিদ)

সিরাজুল ইসলাম চৌধুরী বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন। সিরাজুল ইসলাম চৌধুরী চট্টগ্রাম জেলায় জন্মগ্রহণ করেন। সিরাজুল ইসলাম চৌধুরী জাতীয় পার্টির চেয়ারম্যানের উপদেষ্টা। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন। ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি চট্টগ্রাম-১২ আসন থেকে জাতীয় পার্টির প্রার্থী হিসেবে পরাজিত হয়েছিলেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।  "স্ত্রী, বোন ও ভাগ্নিকে উপদেষ্টা বানালেন জি এম কাদের"। jagonews24.com (ইংরেজি ভাষায়)। সংগ্রহের তারিখ ২০২০-০৮-১১।  "সিরাজুল ইসলাম চৌধুরী, আসন নং: ২৮৯, চট্টগ্রাম-১২, দল: জাতীয় পার্টি (লাঙল)"। দৈনিক প্রথম আলো। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।
আবুল কাশেম (দ্ব্যর্থতা নিরসন)

আবুল কাশেম নামটি নিচের ব্যক্তিবর্গকে নির্দেশ করতে পারে: আবুল কাশেম (মুক্তিযোদ্ধা) – বীর বিক্রম খেতাব প্রাপ্ত বাংলাদেশের মুক্তিযোদ্ধা। আবুল কাশেম (রাজনীতিবিদ) –বাংলাদেশের রাজনীতিবিদ যিনি যুবমন্ত্রী ছিলেন। আবুল কাশেম (ঢাকার রাজনীতিবিদ) –বাংলাদেশের রাজনীতিবিদ যিনি ঢাকা-১৬ আসনের সংসদ সদস্য ছিলেন। আবুল কাশেম (টাঙ্গাইলের রাজনীতিবিদ) –বাংলাদেশের রাজনীতিবিদ যিনি টাঙ্গাইল-৫ আসনের সংসদ সদস্য ছিলেন। এম এ কাশেম (দ্ব্যর্থতা নিরসন) –দ্ব্যর্থতা নিরসনকারী পাতা। আবুল কাসেম (দ্ব্যর্থতা নিরসন) –দ্ব্যর্থতা নিরসনকারী পাতা। আবুল কাশেম ফজলুল হক –পাকিস্তানের অন্যতম স্থপতি,বাঙালি নেতা এবং লাহোর প্রস্তাবের ঘোষক। আবুল কাসেম খান –বাংলাদেশি রাজনীতিবিদ, আইন শাস্ত্রজ্ঞ, ব্যবসায়ী এবং শিল্পপতি ছিলেন। আবুল কাশেম ভূঁইয়া (বীর বিক্রম) –বীর বিক্রম খেতাব প্রাপ্ত বাংলাদেশের মুক্তিযোদ্ধা। আবুল কাশেম সন্দ্বীপ –বাংলাদেশ বেতারের অন্যতম প্রতিষ্ঠাতা। আবুল কাশেম সরকার –বাংলাদেশের রাজনীতিবিদ যিনি নাটোর-৪ আসনের সংসদ সদস্য ছিলেন। শেখ আবুল কাশেম মিঠুন –বাংলাদেশী চলচ্চিত্র অভিনেতা। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সুজাউল

সুজাউল বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের মৌলভীবাজার জেলার বড়লেখা উপজেলার দক্ষিণ শাহবাজপুর ইউনিয়নের অন্তর্ভুক্ত। সুজাউল বাংলাদেশের উত্তর-পূর্ব কোণে আসাম সীমান্তের ৫ কিলোমিটারের মধ্যে অবস্থিত। গ্রামের অনতিদূর দিয়ে সুনাই নদী প্রবাহিত হয়। মাধবকুণ্ড ইকোপার্ক ও জলপ্রপাত থেকে সুজাউল গ্রামের দূরত্ব প্রায় ২০ কিলোমিটার। সুজাউল গ্রামের জনসংখ্যা প্রায় ৫,১১৭ জন, যাদের অধিকাংশই স্থানীয় সিলেটি জনগোষ্ঠীর বাঙালি মুসলমান। সুজাউল সিনিয়র ফাযিল মাদ্রাসা গ্রামের উল্লেখযোগ্য শিক্ষা প্রতিষ্ঠান। এছাড়া গ্রামে একটি সরকারি প্রাথমিক বিদ্যালয়ও রয়েছে। সুজাউল ক্লাব ইউনিয়নের মাত্র চারটি ক্রীড়া সংগঠনের অন্যতম। গ্রামের মুসলমান ধর্মসম্প্রদায়ের জন্য দুইটি জামে মসজিদ, একটি ইদগাহ এবং একটি কবরস্থান রয়েছে। সুজাউল শাহবাজপুর রেলওয়ে স্টেশন থেকে ৪.২ কিলোমিটার দূরত্বে অবস্থিত। বড়লেখা থেকে সড়কপথে সুজাউল গ্রামের দূরত্ব ৮.১ কিলোমিটার। বাংলাদেশের গ্রাম "Population Census 2011: Maulvibazar Table C-01" (PDF)। Bangladesh Bureau of Statistics। সংগ্রহের তারিখ জুলাই ১১, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "List of villages"। South Shahbazpur Union। ১ মে ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "গ্রামভিত্তিক লোকসংখ্যা"। দক্ষিণ শাহবাজপুর ইউনিয়ন। ১ মে ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sports"। S. Shahbazpur Union। ৩১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mosque"। South Shahbazpur Union। ৩১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Qabarstan"। S. Shahbazpur Union। ৩১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডোরেমন: নোবিতা নো নানকাই দাইবোকেন

ডোরেমন: নোবিতা নো নানকাই দাইবোকেন (ドラえもん のび太の南海大冒険, Doraemon Nobita no Nankai Daibōken) হল বৈজ্ঞানিক কল্পকাহিনির দু:সাহসিক চলচ্চিত্র যা ৭ মার্চ ১৯৯৮ সালে জাপানে মুক্তি পায়। এটি একই নামের ১৮তম ভলিউমের উপর ভিত্তি করে নির্মিত। এটি ডোরেমনের ১৯তম চলচ্চিত্র। এটি ১৯৯৮ মাইনচি চলচ্চিত্র পুরষ্কারে সেরা অ্যানিমেশন চলচ্চিত্র বিভাগে পুরস্কার জিতে এবং জাপানি মিডিয়া আর্টস উৎসবের সেরা অ্যানিমেশন চলচ্চিত্র বিভাগেরও মনোনীত হয়েছিল। এটি ফুজিও.এফ ফুজিওর মৃত্যুর পরে প্রথম ডোরেমন চলচ্চিত্র। নোবিতা নোবি এবং তার বন্ধুরা বিদ্যালয়ের কার্যসূচী হিসেবে সমুদ্র বিষয়ে আলোচনা করছে। জলদস্যু্দের জীবন ও গুপ্তধন বিষয়ে আগ্রহী, নোবিতা সেরকম গুপ্তধন খুজে বের করতে ডোরেমন এর নিকট সাহায্য চায়। ডোরেমন প্রথমে বর্তমান সময়ে টিকে থাকা জলদস্যুদের পাশাপাশি গুপ্তধনের অস্তিত্বকে অস্বীকার করে, তবে সম্প্রতি আবিষ্কৃত গুপ্তধনের খবর জানতে পেরে সে নোবিতাকে গোপন ধন অনুসন্ধানে তার সমুদ্র ভ্রমণে সাহায্য করে। শিজুকা মিনামোটো, তাকেশি "জিয়ান" গোদা এবং সুনিও হোনেকাওয়াকে সাথে নিয়ে এসে তারা ডোরামন গ্যাজেট দিয়ে জাহাজ এবং সামুদ্রিক বিপদের সিমুলেটর খেলতে প্রশান্ত মহাসাগরে ঘোরাফেরা করতে থাকে। তবে ডোরাইমন সময়ের বিকৃতি অনুভব করে যা এই গ্রুপটিকে ষোড়শ শতাব্দীতে নিয়ে যায় ও তখন সত্যিকারের বিপজ্জনক ঘটনা এবং সমুদ্রের দানবগুলির উপস্থিতি শুরু হয়। একটি ঘূর্ণিপাক তাদের জাহাজটিকে ধ্বংস করে দিলে, নোবিতা ডুবে যায় এবং পরে নিখোঁজ হয়, তবে অন্যরা ষোড়শ শতাব্দীর জলদস্যুরা একটি বিশাল জলদস্যু জাহাজে উঠে রক্ষা পায়। ঘূর্ণিঝড়ের ঘটনার পরে ডোরেমনের কয়েকটি গ্যাজেট বাদে বাকি সমস্ত হারিয়ে যায়, ফলে তাঁদের বাধ্য হয়ে জলদস্যুদের তাদের কমরেডকে উদ্ধারে সহায়তা করতে হয়, বেটি নামে এক মহিলা জলদস্যু যে তার ভাই এবং বাবাকে হারিয়েছে, হলেন কোম্পানির নেতা। যদিও ডোরেমনের গুপ্তধনের মানচিত্রটি অর্ধেক কেটেছিটে গেছে, তবে জলদস্যুরা দেখতে পায় যে তাদের মানচিত্রটিও ডোরেমনের মানচিত্রের মতোই এক। এদিকে, ডুবে যাওয়া নোবিতাকে একটি ডলফিন উদ্ধার করে একটি দ্বীপে নিয়ে যায় যেখানে বেটির ছোট ভাই জ্যাক থাকে। যদিও ভাষার ভিন্নতার কারণে নোবিতা জ্যাকের সাথে কথোপকথন করতে অক্ষম, তবে নোবিতা শিখেছে যে ডলফিনের নাম রাফিন এবং জ্যাকও নোবিতার মতো করেই নিজের পরিবার থেকে বিচ্ছিন্ন হয়ে গেছে। জলদস্যুরা অবশেষে সেই দ্বীপে এসে নোবিতা এবং জ্যাকের সন্ধান শুরু করে। একে একে, জলদস্যু এবং ডোরেমনের বন্ধুরা আক্রমণ করে দ্বীপের বাসিন্দাদের বন্দী করে। ডোরেমন তখন এটির সাথে ২২শ শতাব্দীতে নির্মিত একটি জলদস্যু সিমুলেটারের অস্বাভাবিক মিল খুঁজে পায়। ডোরেমন চলচ্চিত্র (জাপানি) ইন্টারনেট মুভি ডেটাবেজে ডোরেমন: নোবিতা নো নানকাই দাইবোকেন (ইংরেজি)
সিরাজুল ইসলাম (চট্টগ্রামের রাজনীতিবিদ)

সিরাজুল ইসলাম (মৃত্যু: ৩০ নভেম্বর ২০০৩) বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১০ আসনের সংসদ সদস্য ছিলেন। সিরাজুল ইসলাম চট্টগ্রাম জেলার বোয়ালখালী উপজেলার চরণদ্বীপ ইউনিয়নে জন্মগ্রহণ করেন। সিরাজুল ইসলাম ১৯৭৯ সালের দ্বিতীয় ও ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন। সংসদ সদস্য নির্বাচিত হওয়ার আগে তিনি চট্টগ্রাম জেলার বোয়ালখালী উপজেলার চরণদ্বীপ ইউনিয়নের চেয়ারম্যান ছিলেন। সিরাজুল ৩০ নভেম্বর ২০০৩ মৃত্যুবরন করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সিরাজুল ইসলাম, আসন নং: ২৮৭, চট্টগ্রাম-১০, দল: বিএনপি (ধানের শীষ)"। দৈনিক প্রথম আলো। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  "আজ সাবেক এমপি সিরাজুল ইসলামের মৃত্যুবার্ষিকী"। দৈনিক পূর্বদেশ। ৩০ নভেম্বর ২০২০। সংগ্রহের তারিখ ৩ জুন ২০২৩।  "সাবেক এমপি সিরাজুল ইসলামের মৃত্যুবার্ষিকী পালিত"। দৈনিক আজাদী। ১ ডিসেম্বর ২০২০। সংগ্রহের তারিখ ৩ জুন ২০২৩।
সুনামপুর

সুনামপুর বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার গোলাপগঞ্জ উপজেলার ঢাকাদক্ষিন ইউনিয়নের অন্তর্ভুক্ত। সুনামপুর গ্রামটি দুইদিক দিয়ে নদী বেষ্টিত। গ্রামের উত্তর-পূর্ব দিক থেকে কুশিয়ারা ও দক্ষিণ-পশ্চিম দিক থেকে কুড়া নদী বা রাধাজুড়ি খাল প্রবাহিত হয়েছে। সুনামপুর গ্রামের উত্তরে চন্দরপুর, পশ্চিমে ইসলামপুর, পূর্বে আহমেদপুর এবং দক্ষিণে রায়গড় অবস্থিত। সুনামপুর গ্রামের মোট জনসংখ্যা ২,৮৩১ জন। সুনামপুর গ্রামে দুইটি বিদ্যালয়, ৩টি মাদ্রাসা, ৫টি মসজিদ, ২টি ইদগাহ এবং ৩টি কবরস্থান রয়েছে। সুনামপুর সিলেট শহর থেকে সড়কপথে ২৮ কিলোমিটার পূর্বে অবস্থিত। এছাড়া গোলাপগঞ্জ উপজেলা সদর থেকে সুনামপুরের দূরত্ব প্রায় ১০ কিলোমিটার। সুনামপুর বিয়ানীবাজার থেকে ১৩ কিলোমিটার, সুতারকান্দি সীমান্ত থেকে ২৭ কিলোমিটার, বড়লেখা থেকে প্রায় ৩০ কিলোমিটার এবং জুড়ী থেকে প্রায় ৪০ কিলোমিটার দূরত্বে অবস্থিত। গ্রামের পূর্ব দিকে কুশিয়ারা নদীর ওপর ১৯৯৯ সালে সুনামপুর-চন্দরপুর সেতু নির্মাণের প্রকল্প গ্রহণ করা হলেও ২০১৫ সালে কাজ শেষে উদ্বোধন করা হয়। সেতুটি জুড়ী, বড়লেখা ও বিয়ানীবাজারকে গোলাপগঞ্জ ও সিলেট শহরের সাথে সংযুক্ত করেছে। "ঢাকাদক্ষিন ইউনিয়ন: গ্রামভিত্তিক লোকসংখ্যা"। জাতীয় তথ্য বাতায়ন। বাংলাদেশ সরকার। ৩০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  "Population Census 2011: Sylhet Table C-01" (পিডিএফ)। Bangladesh Bureau of Statistics। অক্টোবর ১০, ২০১৫ তারিখে মূল (PDF) থেকে আর্কাইভ করা। সংগ্রহের তারিখ জুলাই ১১, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্দিন, নাসির (২০ আগস্ট ২০১৫)। "সিলেটের সুনামপুর-চন্দরপুর সেতুর উদ্বোধন"। বাংলানিউজ২৪.কম। সংগ্রহের তারিখ ১১ আগস্ট ২০২০।
তেঘরীয়া

তেঘরীয়া বাংলাদেশের উত্তর-পূর্বাঞ্চলের জেলা সুনামগঞ্জের দক্ষিণ-পূর্বাঞ্চলের একটি গ্রাম। এটি জগন্নাথপুর উপজেলার সৈয়দপুর শাহারপাড়া ইউনিয়নের অন্তর্ভুক্ত। প্রাথমিক দিকে তেঘরীয়ায় তিন ঘর সম্ভ্রান্ত ব্রাহ্মণের বাস ছিল। সেখান থেকে "তেঘরীয়া" নামের উদ্ভব। উপসর্গ "তে" শব্দের অর্থ "তিন" এবং "ঘর" থেকে "ঘরীয়া" শব্দের উদ্ভব, যার অর্থ ঘরযুক্ত। তেঘরীয়া সুনামগঞ্জ জেলার দক্ষিণ-পূর্ব প্রান্তে অবস্থিত। মাগুরা নদী তেঘরীয়ার মধ্য দিয়ে প্রবাহিত হয়েছে। তেঘরীয়া গ্রামের মোট জনসংখ্যা ১,৮৬২ জন যার মধ্যে ৯৭৩ জন পুরুষ ও ৮৯৯ জন নারী। পুরুষ ও নারীর অনুপাত ১০০:৯২.৩৯। গ্রামে তেঘরীয়া সরকারি প্রাথমিক বিদ্যালয় নামে একটি বিদ্যালয় রয়েছে, যেখানে প্রায় ২৫০ শিক্ষার্থী পড়াশোনা করে। তেঘরীয়া জামে মসজিদ গ্রামের উল্লেখযোগ্য ধর্মীয় প্রতিষ্ঠান। তেঘরীয়া গ্রামে একটি মহিলা মাদ্রাসাও রয়েছে। সেখানেও প্রায় ২৫০ শিক্ষার্থী পড়াশুনা করে। তেঘরীয়া জগন্নাথপুর (রানীগঞ্জ–জগন্নাথপুর আঞ্চলিক মহাসড়ক, আর২৪১) থেকে প্রায় ৮ কিলোমিটার দক্ষিণ-পূর্বে অবস্থিত। ইসলামপুর জগন্নাথপুর উপজেলা বাংলাদেশের গ্রাম সৈয়দপুর শাহারপাড়া ইউনিয়ন "সৈয়দপুর শাহাড়পড়া ইউনিয়ন: গ্রাম ভিত্তিক লোকসংখ্যা"। জাতীয় তথ্য বাতায়ন। বাংলাদেশ সরকার। ২৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  Hussain, Muhammad Gulzar। নামতত্ত্বে জগন্নাথপুর উপজেলা। St Albans, United Kingdom।  প্রাথমিক বিদ্যালয়। Syedpur Shaharpara UP। ২২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মসজিদ। Syedpur Shaharpara UP। ২০ মে ২০১৯ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ওত্যর

ওত্যর (ফরাসি: Auteur; আ-ধ্ব-ব: [otœʁ]) সাধারণত এমন একজন শিল্পীকে (মূলত চলচ্চিত্র পরিচালকদের ক্ষেত্রেই প্রযোজ্য) বোঝায় যিনি একটি সহযোগিতামূলক সৃষ্টিশীল কর্মের বিভিন্ন দিকের উপরে অত্যন্ত কেন্দ্রীভূত ও ব্যক্তিকেন্দ্রিক নিয়ন্ত্রণ প্রয়োগ করেন, অর্থাৎ যাকে একজন উপন্যাস বা নাটক রচয়িতার সমতুল্য কেউ হিসেবে বিবেচনা করা যায়। ওত্যর পরিভাষাটি মূলক এমন সব চলচ্চিত্র নির্মাতা বা পরিচালকদেরকে নির্দেশ করতে ব্যবহৃত হয়, যাদের শৈলী বা আগ্রহের বিষয়বস্তু সহজেই শনাক্ত করা যায় একজন ওত্যর হলেন একটি সহযোগিতামূলক শিল্পকর্মের প্রধান সৃষ্টিশীল চালিকাশক্তি। ১৯৪০-এর দশকের শেষ দিকে ফরাসি চলচ্চিত্র সমালোচনা ক্ষেত্রে ওত্যর তত্ত্বের আবির্ভাব ঘটে। মূলত অঁদ্রে বাজাঁ এবং আলেক্সঁদ্র আসত্র্যুকের চলচ্চিত্র বিষয়ক তত্ত্বগুলি থেকে এই ধারণাটির উৎপত্তি; পরে মার্কিন সমালোচক অ্যানড্রিউ স্যারিস এটিকে "ওত্যর তত্ত্ব" নামকরণ করেন। আলেক্সঁদ্র আস্ত্র্যুক "কামেরা-স্তিলো" (Caméra-stylo, "কলমরূপী ক্যামেরা") নামক ধারণাটি ব্যাখ্যা করেন। তাঁর মতে একজন চলচ্চিত্র পরিচালক একটি চলচ্চিত্রের সমস্ত শ্রাব্য (অডিও) ও দৃশ্যমান উপাদানগুলির উপরে নজরদারি করেন, তাই একজন চিত্রনাট্য রচয়িতার চেয়ে চলচ্চিত্র পরিচালককেই একটি চলচ্চিত্রের "ওত্যর" অর্থাৎ রচয়িতা হিসেবে গণ্য করা উচিত। অর্থাৎ চলচ্চিত্র দর্শক কীভাবে দেখবে, সেটি ক্যামেরার অবস্থান, আলোকসম্পাত, দৃশ্যের দৈর্ঘ্য, ইত্যাদি ব্যাপারগুলি কাহিনীসূত্রের চেয়ে বেশি গুরুত্বপূর্ণ। ওত্যর তত্ত্বের সমর্থকেরা আরও বলেন যে শৈল্পিক দিক থেকে সফল ও সার্থক চলচ্চিত্রগুলির বেশিরভাগগুলিতেই সেগুলির পরিচালকের ব্যক্তিগত ছাপ থাকে। ১৯৫৫ সালে বাজাঁ-র প্রতিষ্ঠিত কাইয়ে দ্যু সিনেমা সাময়িকী পত্রিকাতে ফরাসি সমালোচক ফ্রঁসোয়া ত্র্যুফো রচিত একাধিক নিবন্ধে এই তত্ত্বটি "ওত্যর তত্ত্ব" হিসেবে আনুষ্ঠানিকভাবে প্রতিষ্ঠিতি পায়। ত্রুফো আলফ্রেড হিচকক ও হাওয়ার্ড হক্‌সের মতো চলচ্চিত্র পরিচালকদের প্রতি তাঁর সমর্থন জ্ঞাপন করেন। তিনি ঐসব পরিচালকদের সৃষ্ট চলচ্চিত্রকর্মগুলিকে সামগ্রিকভাবে বিবেচনা করার প্রস্তাব করেন এবং এগুলি ভেতরে যে বিষয়গুলি বারংবার ফেরত এসেছে, সেগুলি দেখার প্রস্তাব করেন। আরেক ফরাসি চলচ্চিত্র সমালোচক জঁ-ল্যুক গদার-ও এ নিয়ে লেখেন। ওত্যর তত্ত্বকে ফরাসি নবকল্লোল ("নুভেল ভাগ") নামক চলচ্চিত্র আন্দোলনের একটি ভিত্তি হিসেবে গণ্য করা হয়। ত্রুফো ও গদার উভয়েই পরবর্তীতে ফরাসি নবকল্লোল ধারার প্রধান পরিচালক হিসেবে আবির্ভূত হন। Santas 2002, পৃ. 18। Min, Joo এবং Kwak 2003, পৃ. 85। Caughie 2013, পৃ. 22–34, 62–66। The Editors of Encyclopædia Britannica (n.d.)। "Auteur theory"। Encyclopædia Britannica। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sarris, Andrew (Winter ১৯৬২–১৯৬৩)। "Notes on the Auteur Theory in 1962" (পিডিএফ)। Film Culture। 27: 1–8। ২৬ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Alexandre Astruc, "The Birth of a New Avant-Garde: La Caméra-Stylo," in The New Wave, ed. Peter Graham, pp. 17-23. Trans. from "Naissance d'une nouvelle avant-garde: la caméra-stylo," L'Écran Français 144, 30 March 1948. Astruc, Alexandre (১৯৪৮)। "The Birth of a New Avant-Garde: La Caméra-Stylo"। New Wave Film। সংগ্রহের তারিখ ২০১৮-০৩-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মিলম্যানের তত্ত্ব

ইলেকট্রিক্যাল ইঞ্জিনিয়ারিং এ মিলম্যানের তত্ত্ব (বা সমান্তরাল জেনারেটর তত্ত্ব) হচ্ছে কোনো সার্কিট সমাধানের সহজতর উপায়। প্রধানত, যে সার্কিটের উপাদানগুলো সমান্তরালে থাকে, শুধুমাত্র সেই সার্কিটের প্রান্তীয় ভোল্টেজ নির্ণয়ের জন্য মিলম্যানের তত্ত্ব ব্যবহার করা হয়। তত্ত্ব প্রমাণকারী জ্যাকব মিলম্যানের নামানুসারে এই তত্ত্বের নামকরণ হয়েছে। ধরি ekভোল্টেজ জেনারেটর এবং R k {\displaystyle R_{k}} , ভোল্টেজের উৎস e k {\displaystyle e_{k}} সংলগ্ন রোধ। মিলম্যানের তত্ত্বমতে এই সার্কিটের প্রান্তীয় ভোল্টেজ হবে: v = ∑ e k R k ∑ 1 R k . {\displaystyle v={\frac {\sum {\frac {e_{k}}{R_{k}}}}{\sum {\frac {1}{R_{k}}}}}.} অর্থাৎ, সার্কিটের প্রতি অংশের শর্ট সার্কিট বিদ্যুৎপ্রবাহের যোগফলকে প্রতি অংশের তড়িৎ পরিবাহিতা দ্বারা ভাগ করলে প্রান্তীয় ভোল্টেজ পাওয়া যায়। সার্কিটকে একক সুপারনোড হিসেবে ধরলে এই তত্ত্ব প্রমাণ করা যায়। ওহম এবং কির্শফ মতে, সার্কিটের শেষ প্রান্তের ভোল্টেজ হবে সুপারনোডে প্রাপ্ত মোট বিদ্যুৎপ্রবাহকে সুপারনোডের মোট পরিবাহিতা দ্বারা ভাগফলের সমান। প্রত্যেক অংশের বিদ্যুৎপ্রবাহের যোগফল হবে মোট বিদ্যুৎপ্রবাহ। সুপারনোডের মোট পরিবাহিতা হবে প্রত্যেক অংশের পরিবাহিতার যোগফল, যেহেতু সকল উপাদানই সমান্তরালে আছে। প্রত্যেক অংশের উৎসকে বিদ্যুৎ উৎসে পরিবর্তন করেও মিলম্যানের তত্ত্বকে বর্ণনা করা যায় (যেখানে নর্টন থিওরিকে ব্যবহার করা হয়)। যে অংশে আগে থেকেই বিদ্যুৎ উৎস আছে, তা পরিবর্তনের দরকার নেই। উপরের সমীকরণমতে, লবের e k / R k {\displaystyle e_{k}/R_{k}} কে পরিবর্তন করে বিদ্যুৎ উৎসের বিদ্যুতের মান হিসেবে লেখা যায়, যেখানে k তম অংশ হচ্ছে বিদ্যুৎ উৎসের। হর হিসেবে বিদ্যুৎ উৎসের সমান্তরাল পরিবাহিতা নেয়া হয়,যেখানে ভোল্টেজ উৎস নিলে তার সিরিজ পরিবাহিতা নেয়া হয়। একটি আদর্শ বিদ্যুৎ উৎসের পরিবাহিতা শূন্য (রোধ অসীম) এবং তাই হর হিসেবে কিছু লেখা হয় না। সার্কিটের কোনো অংশে আদর্শ ভোল্টেজ উৎস থাকলে, মিলম্যানের তত্ত্ব ব্যবহার করা যায় না। এক্ষেত্রে সমাধান অতি নগন্য। এই তত্ত্বটি আদর্শ ভোল্টেজ উৎসের ক্ষেত্রে কাজ করে না কারণ রোধ শূন্য (অসীম পরিবাহিতা)। তাই হর এবং লবের পৃথক যোগফল হবে অসীম এবং প্রাপ্ত ফলাফল হবে অসংজ্ঞায়িত। Millman, Jacob (১৯৪০)। "A Useful Network Theorem"। Proceedings of the IRE। 28 (9): 413–417। ডিওআই:10.1109/JRPROC.1940.225885।  Bakshi & Bakshi, p. 7-28 Bakshi & Bakshi, p. 3-7 Ghosh & Chakraborty, p. 172 Wadhwa, p. 88 Singh, p. 64 Bakshi, U.A.; Bakshi, A.V., Network Analysis, Technical Publications, 2009 আইএসবিএন ৮১৮৪৩১৭৩১X. Ghosh, S.P.; Chakraborty, A.K., Network Analysis and Synthesis, Tata McGraw-Hill, 2010 আইএসবিএন ০০৭০১৪৪৭৮৮. Singh, S.N., Basic Electrical Engineering, PHI Learning, 2010 আইএসবিএন ৮১২০৩৪১৮৮০. Wadhwa, C.L., Network Analysis and Synthesis, New Age International আইএসবিএন ৮১২২৪১৭৫৩১
সাইরাস অ্যাডি পিঠাওয়ালা

মেজর জেনারেল সাইরাস অ্যাডি পিঠাওয়ালা এসি, ভিএসএম, হলেন ভারতীয় সেনাবাহিনীর একজন অবসরপ্রাপ্ত জেনারেল অফিসার। ১৯৮১ সালে তিনি বীরত্বের জন্য ভারতের সর্বোচ্চ শান্তিকালীন সামরিক পুরস্কার অশোক চক্রকে ভূষিত করেছিলেন, এবং এর ফলস্বরূপ তিনি হলেন ভারতীয় সশস্ত্র বাহিনীর ইতিহাসের অন্যতম সজ্জিত ফ্ল্যাগ অফিসার। সাইরাস পিঠাওয়ালার জন্ম ১৯৫৭ সালের ১৩ জানুয়ারি ব্যাঙ্গালোরে এবং তিনি দিল্লির এয়ার ফোর্স স্কুলে শিক্ষিত হন। দিল্লি বিশ্ববিদ্যালয় থেকে বাণিজ্য বিভাগে স্নাতকোত্তর করার পরে, তিনি ১ লা সেপ্টেম্বর ১৯৭৯ সালে জম্মু ও কাশ্মীর রাইফেলস-এর ১৭ তম ব্যাটালিয়নে একটি স্বল্প-পরিষেবা কমিশনে সেকেন্ড লেফটেন্যান্ট হিসাবে কমিশন লাভ করেন। ১৯৮৪ সালের ১ সেপ্টেম্বর তিনি লেফটেন্যান্ট হিসাবে নিয়মিত কমিশন পান। ২০০৮ সালের ১ আগস্ট, পিঠাওয়ালা অশোক চক্রের প্রাপক হিসাবে প্রথম ব্রিগেডিয়ারের এক তারকা র‌্যাঙ্ক অর্জন করেন। ২০ শে জানুয়ারী ২০১৩-তে মেজর জেনারেল পদে পদোন্নতি লাভ করার পরে, তিনি দুই তারকা র‌্যাঙ্কে একজন জেনারেল অফিসার পদ লাভকারী প্রথম অশোকচক্র প্রাপ্ত হন । একজন মেজর জেনারেল হিসাবে, তিনি জেনারেল অফিসার কমান্ডিং (জিওসি) অন্ধ্র সাব এরিয়া হিসাবে নিযুক্ত ছিলেন। তার ৩৫ বছরের কর্মজীবনে, তিনি ভারত জুড়ে বিভিন্ন নির্দেশাবলী, কর্মী এবং কমান্ডের পদে অধিষ্ঠিত ছিলেন। এ ছাড়াও তিনি কম্বোডিয়ায় সামরিক পর্যবেক্ষক হিসাবে কম্বোডিয়া মিশনে জাতিসংঘের ট্রানজিশনাল অথরিটির অংশ হিসাবে দায়িত্ব পালন করেছিলেন। তিনি ডেমোক্র্যাটিক রিপাবলিক অফ কঙ্গোতে ইউএন মিশনে একটি পদাতিক ব্রিগেড গ্রুপের ডেপুটি কমান্ডারের দায়িত্বও পালন করেছিলেন। সেকেন্ড লেফটেন্যান্ট পিঠাওয়ালাকে ১৯৮১ সালে মণিপুরে বিদ্রোহ বিরোধী অভিযানের জন্য অশোকচক্র, এবং বিশিষ্ট সেবা পদক বিশিষ্ট পরিষেবার জন্য ভূষিত করা হয়েছিল। "Part I-Section 4: Ministry of Defence (Army Branch)"। The Gazette of India। ১৯ এপ্রিল ১৯৮০। পৃষ্ঠা 464।  "Part I-Section 4: Ministry of Defence (Army Branch)"। The Gazette of India। ৩০ মার্চ ১৯৮৫। পৃষ্ঠা 417।  "Cyrus Pithawala, an Ashok Chakra awardee is now a Major General"। ১৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  "Brig Pithawalla first Ashok Chakra awardee to become Maj Gen"।  "Bravest of the Brave - Heroes of the Indian Army"।  "Part I-Section 4: Ministry of Defence (Army Branch)"। The Gazette of India। ১০ এপ্রিল ২০১০। পৃষ্ঠা 604।  "Part I-Section 4: Ministry of Defence (Army Branch)"। The Gazette of India। ২২ মার্চ ২০১৪। পৃষ্ঠা 428।  "Highest gallantry award winner breaches rank ceiling"।  "Maj. Gen. Pithawalla retires"।  "2/LT CYRUS ADDIE PITHAWALLA"। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২০।  "2/Lt Cyrus Addie Pithwalla, AC, 17 JAK RIF"।  "Part I-Section 4: Ministry of Defence (Army Branch)"। The Gazette of India। ৯ জানুয়ারি ১৯৮২। পৃষ্ঠা 40।  "Part I-Section 4: Ministry of Defence (Army Branch)"। The Gazette of India। ৯ আগস্ট ১৯৮৬। পৃষ্ঠা 1147।  "Part I-Section 4: Ministry of Defence (Army Branch)"। The Gazette of India। ২৫ এপ্রিল ১৯৯২। পৃষ্ঠা 814।  "Part I-Section 4: Ministry of Defence (Army Branch)"। The Gazette of India। ৩১ জুলাই ২০০৪। পৃষ্ঠা 1052।  "Part I-Section 4: Ministry of Defence (Army Branch)"। The Gazette of India। ২৫ মার্চ ২০০৬। পৃষ্ঠা 410।